b'\n_START_ARTICLE_\nJodlaus\n_START_PARAGRAPH_\nJodlaus on laulumuoto, jossa lauletaan pitk\xc3\xa4ll\xc3\xa4 henk\xc3\xa4isyll\xc3\xa4, vaihdellen nopeasti ja jatkuvasti modaalirekisterist\xc3\xa4 falsettirekisteriin ja falsettirekisterist\xc3\xa4 modaalirekisteriin. \xc3\x84\xc3\xa4ni muodostuu korkea-matala-korkea-matala -vaihtelusta. T\xc3\xa4m\xc3\xa4 laulutapa on tunnettu monissa kulttuureissa._NEWLINE_Sveitsiss\xc3\xa4 arvellaan, ett\xc3\xa4 jodlaus on kehitetty Sveitsin Alpeilla kommunikaatiokeinoksi vuoren rinteille, ja siit\xc3\xa4 my\xc3\xb6hemmin muodostui alueen kansanmusiikkia. Jodlauksen tapaista laulantaa on k\xc3\xa4ytetty Persian, Azerbaid\xc5\xbeanin, Georgian ja Keski-Afrikan pygmi-kulttuurin kansanmusiikissa. Jodlausta hy\xc3\xb6dynnet\xc3\xa4\xc3\xa4n my\xc3\xb6s yhdysvaltalaisessa bluegrass- ja country-musiikissa.'